b'\n_START_ARTICLE_\nToiteplokk\n_START_PARAGRAPH_\nToiteplokk on elektrotehnikas kasutatav seade, mis varustab elektrienergia tarbijat sobivate parameetritega elektriga (pinge, voolutugevus jne). Toiteplokid muundavad energiat tarbijale sobivaks, n\xc3\xa4iteks keemilist energiat elektrienergiaks v\xc3\xb5i v\xc3\xb5rgupinget alalisvooluks._NEWLINE_Tavaliselt on majapidamises saadaval 230\xc2\xa0V / 50\xc2\xa0Hz vahelduvpinge v\xc3\xb5i autoakust 12\xc2\xa0V alalispinge. Voolu tarbivad seadmed aga vajavad tihti teistsugust pinget, n\xc3\xa4iteks paljud arvutid vajavad stabiliseeritud pingeid +5\xc2\xa0V ja \xe2\x80\x935\xc2\xa0V, +12\xc2\xa0V ja \xe2\x80\x9312\xc2\xa0V \xc3\xbchise maanduse suhtes.'